Κοτόπουλο ψητό με σκόρδο, λεμόνι και μυρωδικά
Το **ψητό κοτόπουλο** είναι κοτόπουλο που παρασκευάζεται ως φαγητό με ψήσιμο είτε στην κουζίνα του σπιτιού, είτε στη φωτιά ή σε ψησταριά (περιστροφική σούβλα). Γενικά, το κοτόπουλο ψήνεται στο λίπος του και στους χυμούς του και ως εκ τούτου συνήθως μαγειρεύεται με τρόπο ώστε η κυκλοφορία αυτών των υγρών να είναι όσο το δυνατόν πιο αποτελεσματική. Το ψητό κοτόπουλο είναι ένα πιάτο που εμφανίζεται σε πολλές κουζίνες παγκοσμίως.

Ποικιλίες
---------

 Κοτόπουλο στη σούβλα στο Fiestas de San Isidro της Μαδρίτης το 2007
### Χεντλ

Το χεντλ είναι η αυστροβαυαρική λέξη για το κοτόπουλο, συνήθως όταν είναι ψητό (γερμανικά: Bratendl). Μια άλλη δημοφιλής μορφή είναι το τηγανητό Backhendl (γαλλικά: poulet frit à la viennoise‎‎), που αποτελεί σπεσιαλιτέ της βιεννέζικης κουζίνας. Ο γερμανικός όρος είναι Hähnchen (κοκοράκι).

Τα χεντλ σερβίρονται παραδοσιακά σε βαυαρικές μπιραρίες ή σε φεστιβάλ όπως το Οκτόμπερφεστ και γενικά τρώγονται με πατατοσαλάτα ή μπρέτσελ, πιθανώς συνοδευόμενα από μπίρα. Είναι επίσης ευρέως διαθέσιμα σε κινητές καντίνες που σταθμεύουν κοντά σε πολυσύχναστες τοποθεσίες, όπως σούπερ μάρκετ ή μεγάλους χώρους στάθμευσης.

Το χεντλ με πάπρικα αναφέρεται στον *Δράκουλα* του Μπραμ Στόκερ ως ένα πιάτο που απολαμβάνει ο Τζ. Χάρκερ και που επιθυμεί να πάρει τη συνταγή του για τη μέλλουσα σύζυγό του, Μίνα.

### Πόλο ασάντο ή αλά μπράζα

Το πόλο αλά μπράζα, γνωστό και ως pollo ασάντο, είναι μια περουβιανή συνταγή για κοτόπουλο στις Ηνωμένες Πολιτείες και στην Αυστραλία. Η αρχική παραλλαγή αποτελούνταν από ένα ολόκληρο κοτόπουλο μαγειρεμένο στα κάρβουνα, αλλά έχει εξελιχθεί το μαριναρισμένο κρέας να ψήνεται πλέον σε ειδικό φούρνο που ονομάζεται rotombo με περιστρεφόμενη σούβλα, λαμβάνοντας σταθερά θερμότητα. Ο φούρνος μπορεί να λειτουργεί με κάρβουνο, αέριο ή ξύλο.

### Άλλες ποικιλίες

Το κοτόπουλο rotisserie έχει γίνει δημοφιλές στις Ηνωμένες Πολιτείες από τα μέσα της δεκαετίας του 1990. Τα αμερικανικά σούπερ μάρκετ συνήθως ψήνουν κοτόπουλα χρησιμοποιώντας είτε οριζόντιες είτε κάθετες ψησταριές. Αυτά τα κοτόπουλα είναι ένα μέσο για τη χρήση απούλητων νωπών κοτόπουλων και συχνά πωλούνται σε χαμηλότερες τιμές από τα νωπά κοτόπουλα. Η εταιρεία Costco δεν ανακυκλώνει τα νωπά κοτόπουλα, αλλά είναι γνωστό ότι πουλά 60 εκατομμύρια ολόκληρα ψητά κοτόπουλα έναντι 4,99$ κάθε χρόνο. Η αλυσίδα εστιατορίων Boston Market εξειδικεύτηκε εξαρχής στο ψητό κοτόπουλο.

 Κοτόπουλο ταντούρι
Το κοτόπουλο ταντούρι είναι δημοφιλές πιάτο στην ινδική υποήπειρο το οποίο αποτελείται από κοτόπουλο ψημένο σε κυλινδρικό πήλινο φούρνο, το ταντούρ, με γιαούρτι και μπαχαρικά.

Το αραβικό λεβαντικό σαουαρμά, το τουρκικό ντονέρ κεμπάπ και ο ελληνικός γύρος μπορούν να παρασκευαστούν από διάφορα κρέατα, ένα από τα οποία είναι το κοτόπουλο. Η ταϊβανέζικη εκδοχή του σαουαρμά (Κινεζικά: 沙威瑪), είναι σχεδόν πάντα με κοτόπουλο.

Το ψητό κοτόπουλο στον φούρνο σερβίρεται συχνά στις Ηνωμένες Πολιτείες σε οικογενειακά γεύματα και σε γιορτές όπως τα Χριστούγεννα και ενίοτε το Πάσχα ή την Ημέρα των Ευχαριστιών. Το ψητό κοτόπουλο στο φούρνο έγινε ιδιαίτερα δημοφιλές στα μέσα έως τα τέλη της δεκαετίας του 1990, καθώς όλο και περισσότερα εστιατόρια και σεφ άρχισαν να επανανακαλύπτουν την κλασική αμερικανική κουζίνα. Η βασική διαδικασία ψησίματος περιλαμβάνει την αφαίρεση του λαιμού και των εντοσθίων από το εσωτερικό, το τύλιγμα του κοτόπουλου και το δίπλωμα των φτερών προς τα κάτω, την καρύκευση της πέτας ή/και του εσωτερικού και, στη συνέχεια, την τοποθέτηση του πουλιού σε προθερμασμένο φούρνο. Το πουλί θα πρέπει να λιπαίνεται τακτικά. Συχνά γεμίζεται με στρείδια, κάστανα, πατάτα ή άλλες ποικιλίες γεμίσεων.

Για σωστό ψήσιμο, οι ενδεικνυόμενοι χρόνοι και θερμοκρασίες ψησίματος του κοτόπουλου είναι:

* Κοτόπουλο 1-1/2 έως 2 κιλά: 200°C για 50’ μέχρι 1 ώρα κ 10’
* Κοτόπουλο 2 έως 2-1/2 κιλά: 200°C για 1-1/4 έως 1-1/2 ώρα
* Κοτόπουλο 2-1/2 έως 3 κιλά: 200°C για 1-1/2 έως 2 ώρες

Το ψητό κοτόπουλο μπορεί να διατηρηθεί άνετα στο ψυγείο από τρεις μέχρι τέσσερις ημέρες.

Παραπομπές
----------

1. ↑  *Dracula* by Bram Stoker pg 1
2. 1 2  Benwick, Bonnie S. (2023-05-19). «The bird that goes around, stays around» (στα αγγλικά). *Washington Post*. ISSN 0190-8286.. Ανακτήθηκε στις 2024-02-17.
3. ↑  «Grocery Store Economics: Why Are Rotisserie Chickens So Cheap?». *PBS SoCal* (στα Αγγλικά). 4 Μαρτίου 2014. Ανακτήθηκε στις 17 Φεβρουαρίου 2024.
4. ↑  «Stock Portfolio & Tracker - Yahoo Finance». *finance.yahoo.com* (στα Αγγλικά). Ανακτήθηκε στις 17 Φεβρουαρίου 2024.
5. ↑  Smith, Andrew (2014). *The Oxford Encyclopedia of Food and Drink in America, Volume 2*. ISBN 0195154371.
6. ↑  «How To: Roasting». Perdue.com. Ανακτήθηκε στις 31 Οκτωβρίου 2017.
7. ↑  «How To Perfectly Roast Chicken». Perdue.com. Ανακτήθηκε στις 31 Οκτωβρίου 2017.
8. ↑  Κλαδοπούλου, Ειρήνη (8 Δεκεμβρίου 2021). «Κοτόπουλο στο φούρνο πάντα ζουμερό με όλα τα μυστικά». *Argiro.gr*. Ανακτήθηκε στις 17 Φεβρουαρίου 2024.
9. ↑  «Πόσο κρατάει το μαγειρεμένο κοτόπουλο στο ψυγείο;». *www.olivemagazine.gr* (στα Αγγλικά). 9 Νοεμβρίου 2022. Ανακτήθηκε στις 17 Φεβρουαρίου 2024.

Εξωτερικοί σύνδεσμοι
--------------------

* Πολυμέσα σχετικά με το θέμα  Roasted chicken στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85017028
* GND: 4321088-0
* BNF: cb12011203g (data)

 |

 |